
REFERAT

privind actualizarea valorii Devizului General necesar pentru realizarea obiectivului de investiţii „REABILITARE TERMICĂ BLOC PIAŢA MĂRĂŞTI, NR.1-2”, cuprins în Programul naţional multianual pentru creşterea performanţei energetice a blocurilor de locuinţe din municipiul Timişoara, cu finanţare în  anul 2009

Prin HCL nr.226/26.05.2009, s-a aprobat în Consiliul Local,  Devizul General pentru blocul de locuinţe din Piaţa Mărăşti nr.1-2, având o valoare de 985.360 lei, din care C+M reprezintă 811.850 lei. Imobilul are 47 de apartamente, o arie utilă totală de 4132 mp, un sistem constructiv format din cărămidă plină, panouri tristrat beton armat şi B.C.A. şi un regim de înălţime S+P+10E. Este situat în zona centrală a municipiului Timişoara, pe latura nordică a cartierului Cetate.

În şedinţa Consiliului Local Timişoara din luna precedentă, Direcţia Edilitară a promovat un proiect de hotărâre prin care se propunea spre aprobare actualizarea valorii Devizului General în vederea finalizării lucrărilor de intervenţie, cu suma de 303.430 lei(C+M: 275.850 lei)                        lei. Prin H.C.L. nr. 206/25.05.2010 s-a respins acest proiect de hotărâre. 

Ca urmare a insistenţelor Asociaţiei de Proprietari, propunem o nouă actualizare a valorii Devizului General, cu suma de 205.870 lei (C+M: 187.160 lei) lei, rezultată prin faptul că o parte din cantităţile de lucrări suplimentare propuse iniţial au fost eliminate şi o altă parte, diminuate, astfel încât valoarea să scădă în proporţie de 33%. Deasemenea, asociaţia de proprietari a fost de acord să susţină financiar cota-parte de 20% din execuţia lucrărilor de intervenţie. 


Prin nota de fundamentare nr.RE 2010-4078 din 15.06.2010, proiectantul investiţiei, SC IPROTIM SA, solicită reactualizarea Devizului General pentru execuţia lucrărilor de intervenţie la valoarea de 1.191.230 lei (din care C+M, 999.010 lei), motivând finalizarea reabilitării prin suplimentarea cantităţilor de lucrări de termoizolare pereţi exteriori cu  650 m.p. şi a lucrărilor de tâmplărie PVC cu 205 m.p.  Diferenţa de 205.870 lei (C+M: 187.160 lei) va fi finanţată în proporţie de 80% din bugetul local şi în proporţie de 20% din fondul de reparaţii al Asociaţiei de proprietari Piaţa Mărăşti nr.1-2.



Având în vedere cele mai sus prezentate, precum şi nota de fundamentare anexată, vă înaintăm spre aprobare valoarea actualizată a obiectivului de investiţii „REABILITARE TERMICĂ BLOC PIAŢA MĂRĂŞTI, NR.1-2”.

